Marko Kilpi

Marko Tapio Kilpi (s. 19. toukokuuta 1969 Rovaniemi) on suomalainen poliitikko, poliisi ja kirjailija. Kilpi on kokoomuksen toisen kauden kansanedustaja Savo-Karjalan vaalipiiristä.Marko Kilpi Internet Movie Database.

Kilpi on tullut tunnetuksi monipuolisesta kokemuksestaan elokuva-alalta, poliisityöstä ja kirjailijana. Hän on ohjannut dokumenttielokuvan Viimeinen kaahaus, tehnyt lastenkirjan "vauhdinhimoisesta siilimummosta" ja kirjoittanut kuusi dekkarian. Kadotetut oli ehdolla Finlandia-palkinnon saajaksi vuonna 2009. Kilpi on ollut mukana myös Poliisit-televisiosarjassa.

Kilpi nousi eduskuntan vuoden 2019 eduskuntavaaleissa. Hän oli kokoomuksen äänikuningas Savo-Karjalan vaalipiirissä yli 9 000 äänellä.

 Varhainen elämä ja ura 
Kilpi syntyi Rovaniemellä, mutta hänen perheensä muutti Kuopioon hänen ollessaan kaksivuotias.

Kilpi on varsinaiselta ammatiltaan poliisi. Hän aloitti opiskelun Tampereen Poliisikoulussa 28-vuotiaana toimittuaan sitä ennen oman media-alan yrityksensä johdossa. Valmistumisensa jälkeen hän on työskennellyt vuodesta 2000 Kuopion poliisissa. (Arkistoversio) Hänen virkanimikkeensä on vanhempi konstaapeli.

Kilpi on ollut mukana Jimin Poliisit-televisiosarjassa kolmella tuotantokaudella, ensimmäisen kerran sarjan keväällä 2015 esitetyllä seitsemännellä kaudella. 

 Kirjallinen ura 
Kilven esikoisdekkari Jäätyneitä ruusuja julkaistiin syksyllä 2007. Kirjan päähenkilö on työharjoittelussa entisessä kotikaupungissaan oleva poliisi Olli Repo, joka on siirtynyt poliisiksi mainosalalta. Vaikka Kilpi onkin pyrkinyt realistiseen kuvaukseen, kirjan hahmot ja tapahtumat ovat hänen mukaansa täyttä fiktiota. (Arkistoversio) Hän voitti vuonna 2008 esikoisteoksellaan Suomen dekkariseuran Vuoden johtolanka -palkinnon. Kesä-heinäkuussa samana vuonna julkaistiin 16:ssa sanomalehdessä Kilven kirjoittama kesädekkari Veriveljet.

Helmikuussa 2009 julkaistiin Kilven toinen romaani, Kadotetut, jonka kustansi Gummerus. Teos oli Finlandia-palkintoehdokkaana. (Arkistolinkki)

Vuonna 2011 ilmestyi Kilven kolmas romaani Elävien kirjoihin. Hänet palkittiin teoksesta Savonia-kirjallisuuspalkinnolla vuonna 2012. (Arkistolinkki) Romaanin pohjalta tehtiin elokuva 8-pallo, jonka ohjasi Aku Louhimies. Helmikuussa 2013 ensi-iltansa saanut elokuva kuvattiin osittain Kuopiossa. (Arkistolinkki) Hollywoodilainen filmiyhtiö Tapestry Films osti keväällä 2015 kirjan elokuvaoikeudet. Kilven neljäs romaani Kuolematon ilmestyi vuonna 2013.

Kuolemattoman jälkeen Kilpi alkoi kirjoittaa rikosromaanisarjaa Undertaker, jonka on suunniteltu kattavan kuudesta kahdeksaan teosta. Sen ensimmäinen osa Undertaker – kuolemantuomio julkaistiin huhtikuussa 2017. Sarjan päähenkilö on rikollista kaksoiselämää viettävä hautausurakoitsija Jarmo Kivi.

Rikoskirjallisuuden lisäksi Kilpi on kirjoittanut myös lastenkirjan Konstaapeli Kontio: näkymätön vaara, joka julkaistiin vuonna 2010. Kilpi on osuuskuntamuotoisen kustantamo Crime Timen perustajajäsen.

Dokumentaristin työ
Kilpi on myös dokumenttiohjaaja. Hänen ensimmäisen dokumenttinsa Miekka ja leijona kertoo hänen opiskeluaikaisesta kämppäkaveristaan, yli 30-vuotiaana poliisiopinnot aloittaneesta entisestä metsurista. Dokumentti esitettiin Yleisradion TV2-kanavan Pohjantähden alla -sarjassa lokakuussa 2000. 

Myös kolme hänen muuta dokumenttiaan esitettiin samassa sarjassa. Kolmen nuoren hengen vieneestä, Kuopion Väinölänniemessä elokuussa 2002 tapahtuneesta auto-onnettomuudesta kertova Viimeinen kaahaus esitettiin televisiossa maaliskuussa 2003, Kilven neljännen lapsen syntymästä kertova Kotona syntynyt marraskuussa 2004 ja Piispaa kyydissä, jossa piispa Wille Riekkinen on mukana kuopiolaispoliisien päivystyskeikalla, uudenvuodenpäivänä 2006.

Vuonna 2002 Kilpi teki Tiehallinnon tilaustyönä dokumentin Maisemagalleria valtatie 5:n varrella sijaitsevasta Maisemagalleriasta. Viitattu 12.12.2013

 Poliittinen ura 
Kilven ura politiikassa alkoi kuntavaaleista 2017, joissa hän tuli kokoomuksen ehdokkaana valituksi Kuopion kaupunginvaltuustoon. Eduskuntavaaleissa 2019 hänet valittiin kansanedustajaksi Savo-Karjalan vaalipiiristä 9 208 äänellä. Hän oli vaalipiirin toiseksi eniten ääniä saanut ehdokas kristillisdemokraattien Sari Essayahin jälkeen. Kilpi on ollut kesäkuusta 2019 eduskunnan lakivaliokunnan ja tarkastusvaliokunnan varsinainen jäsen sekä hallintovaliokunnan ja tulevaisuusvaliokunnan varajäsen. 

 Näkemykset 
 Arvot 
Kilpi sijoittuu vaalikonevastausten perusteella keskusta-oikeistoon. Ylen vaalikoneessa Kilpi sijoittuu arvoasteikolla konservatiiviselle puolelle. Helsingin Sanomien vaalikoneen käyttämällä GAL–TAN-jakaumalla  Kilpi on keskellä. HS:n vaalikoneeseen Kilven antamissa näkemyksissä korostuu voimakkaimmin oikeistolaiset mielipiteet.

Yksityiselämä
Kilvellä ja hänen puolisollaan on neljä lasta.

 Teokset 












 Lähteet 

 Aiheesta muualla 


 Marko Kilven verkkosivut

 Marko Kilpi: Undertaker – kuolemanenkeli Kirjastokaista-video
 Kilpi & Kadotetut Aamun kirjassa Ylen Elävä arkisto.
 Kilpi & Elävien kirjoihin Aamun kirjassa Ylen Elävä arkisto. 21.4.2011.
 Salvén, Kimmo: Kirjailija Marko Kilpi: Miten minusta tuli dekkarikirjailija? Kantti.net. 24.2.2012.

Luokka:Nykyiset kansanedustajat
Luokka:Kansallisen Kokoomuksen poliitikot
Luokka:Kuopion kaupunginvaltuutetut
Luokka:Savo-Karjalan vaalipiiri
Luokka:Suomalaiset rikoskirjailijat
Luokka:Suomalaiset poliisit
Luokka:Suomalaiset dokumenttiohjaajat
Luokka:Vuonna 1969 syntyneet
Luokka:Elävät henkilöt
Luokka:Pohjois-Savon aluevaltuutetut